TARYBOS REGLAMENTAS (EB) Nr. 1491/2006
2006 m. spalio 10 d.
dėl Susitarimo pasikeičiant laiškais, kuriuo protokolo, nustatančio žvejybos galimybes ir finansinį įnašą, numatytus Europos ekonominės bendrijos ir Bisau Gvinėjos Respublikos Vyriausybės susitarime dėl žvejybos prie Bisau Gvinėjos krantų, galiojimas pratęsiamas laikotarpiui nuo 2006 m. birželio 16 d. iki 2007 m. birželio 15 d., sudarymo
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 37 straipsnį kartu su 300 straipsnio 2 dalimi ir 3 dalies pirma pastraipa,
atsižvelgdama į Komisijos pasiūlymą,
atsižvelgdama į Europos Parlamento nuomonę (1),
kadangi:
(1)
Remiantis Europos ekonominės bendrijos ir Bisau Gvinėjos Respublikos Vyriausybės susitarimo dėl žvejybos prie Bisau Gvinėjos krantų (2) 17 straipsniu, prieš pasibaigiant Susitarimo protokolo galiojimo laikui Susitariančiosios Šalys pradeda derybas, siekdamos bendru susitarimu nustatyti ateinančiam laikotarpiui skirto protokolo turinį ir, jei reikia, priede darytinus pakeitimus ar papildymus.
(2)
Dabartinis protokolas buvo patvirtintas Tarybos reglamentu (EB) Nr. 249/2002 (3) ir iš dalies pakeistas susitarimu, patvirtintu Tarybos reglamentu (EB) Nr. 829/2004 (4). Susitariančiosios Šalys nusprendė pratęsti protokolo galiojimą vieneriems metams, sudarant susitarimą pasikeičiant laiškais, kol bus surengtos derybos dėl protokolo pakeitimų.
(3)
Bendrija yra suinteresuota patvirtinti šį pratęsimą.
(4)
Turėtų būti patvirtintas žvejybos galimybių paskirstymas valstybėms narėms, nurodytoms protokole, kurio galiojimo laikas baigiasi,
PRIĖMĖ ŠĮ REGLAMENTĄ:
1 straipsnis
Susitarimas pasikeičiant laiškais, kuriuo protokolo, nustatančio žvejybos galimybes ir finansinį įnašą, numatytus Europos ekonominės bendrijos ir Bisau Gvinėjos Respublikos Vyriausybės susitarime dėl žvejybos prie Bisau Gvinėjos krantų, galiojimas pratęsiamas laikotarpiui nuo 2006 m. birželio 16 d. iki 2007 m. birželio 15 d. (5), yra patvirtinamas Bendrijos vardu.
2 straipsnis
1. Protokole nustatytos žvejybos galimybės valstybėms narėms paskirstomos taip:
a)
krevečių žvejyba:
-
Italija
1 776 BRT (bendras registruotas tonažas)
-
Ispanija
1 421 BRT
-
Portugalija
1 066 BRT
-
Graikija
137 BRT,
b)
pelekinių žuvų/galvakojų moliuskų žvejyba:
-
Ispanija
3 143 BRT
-
Italija
786 BRT
-
Graikija
471 BRT,
c)
tunų seineriai:
-
Ispanija
20 laivų
-
Prancūzija
19 laivų
-
Italija
1 laivas,
d)
paviršinėmis bei kartinėmis ūdomis žvejojantys laivai:
-
Ispanija
21 laivas
-
Prancūzija
5 laivai
-
Portugalija
4 laivai.
2. Jei pagal 1 dalyje nurodytų valstybių narių pateiktas licencijų paraiškas nėra išnaudojamos visos Protokole nustatytos žvejybos galimybės, Komisija gali svarstyti bet kurios kitos valstybės narės licencijų paraiškas.
3 straipsnis
Valstybės narės, kurių laivai žvejoja pagal šį Susitarimą, praneša Komisijai apie kiekvieno Bisau Gvinėjos žvejybos zonoje sužvejoto išteklio kiekį pagal 2001 m. kovo 14 d. Komisijos reglamentą (EB) Nr. 500/2001, nustatantį išsamias Tarybos reglamento (EEB) Nr. 2847/93 taikymo taisykles dėl Bendrijos žvejybos laivų sugavimų trečiųjų šalių vandenyse ir atviroje jūroje kontrolės (6).
4 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2006 m. spalio 10 d.